**ประกาศกองทุนเพื่อความเสมอภาคทางการศึกษา**

**เรื่อง การเปิดรับข้อเสนอโครงการวิจัย****เพื่อพัฒนาข้อเสนอในการปฏิรูประบบการผลิตและพัฒนาครูปฐมวัย
ผู้ดูแลเด็ก และครูผู้ช่วย**

1. **หลักการและเหตุผล**

กองทุนเพื่อความเสมอภาคทางการศึกษา (กสศ.) จัดตั้งขึ้นตามพระราชบัญญัติกองทุนเพื่อความเสมอภาคทางการศึกษา พ.ศ. 2561 มีวัตถุประสงค์เพื่อช่วยเหลือผู้ขาดแคลนทุนทรัพย์ ลดความเหลื่อมล้ำทางการศึกษาเสริมสร้างและพัฒนาคุณภาพและประสิทธิภาพครู และได้ระบุวัตถุประสงค์ตามความในมาตรา 5 (6) ให้มีการวิจัยหรือค้นคว้าแนวทางในการพัฒนาครูให้มีจิตวิญญาณของความเป็นครู มีคุณธรรม มีจริยธรรม มีความรู้ และมีความสามารถในการจัดการเรียนการสอนและการพัฒนาผู้เรียนเพื่อลดความเหลื่อมล้ำในการศึกษา และส่งเสริมหรือสนับสนุนให้มีการจัดตั้งสถาบันต้นแบบในการผลิตและพัฒนาครู

การศึกษาเป็นสิทธิขั้นพื้นฐานที่มนุษย์พึงได้รับและมีบทบาทสำคัญในการพัฒนาบุคคล สังคม และเศรษฐกิจ ตลอดจนลดความเหลื่อมล้ำทางสังคม พระราชบัญญัติการพัฒนาเด็กปฐมวัย พ.ศ. 2562 มาตรา 23
ได้ระบุแนวทางในการผลิตครูหรือพัฒนาครูเด็กปฐมวัยเป็นการเฉพาะ ให้ครูปฐมวัยมีคุณธรรม จริยธรรม ความรู้ ทักษะ และความสามารถในการดูแลเด็กปฐมวัยเพื่อให้การพัฒนาเด็กปฐมวัยมีคุณภาพ ตอบสนองต่อความต้องการและความจำเป็นของผู้เรียน แม้ปัจจุบันจะมีสถาบันผลิตและพัฒนาครูปฐมวัย ผู้ดูแลเด็ก และครูผู้ช่วย ที่มีคุณภาพอยู่เป็นจำนวนมาก แต่ยังมีความท้าทายจากช่องว่างที่เกิดขึ้น ด้วยครูปฐมวัย ผู้ดูแลเด็ก และครูผู้ช่วย
ที่จบออกมายังมีคุณสมบัติที่ไม่สอดรับกับบริบทพื้นที่ในการทำงานที่มีความแตกต่าง และยังขาดการดึงท้องถิ่นมามีส่วนร่วมในการจัดการศึกษาอยู่

ในการนี้กองทุนเพื่อความเสมอภาคทางการศึกษา จะจัดทำโครงการวิจัยเพื่อพัฒนาข้อเสนอในการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย โดยเปิดโอกาสให้คณะบุคคล และ/หรือ สถาบันอุดมศึกษา สถาบันวิชาการ หน่วยงานที่มีความสนใจ มีความเชี่ยวชาญและภารกิจด้านการผลิตและพัฒนาครูปฐมวัย ผู้ดูแลเด็ก และครูผู้ช่วย ที่มีศักยภาพ ได้ยื่นข้อเสนอโครงการฯ ระหว่างวันที่ 26 กรกฎาคม -
8 สิงหาคม พ.ศ. 2562 ผ่านทางอีเมล eefi@eef.or.th รายละเอียดเพิ่มเติมที่ เว็บไซต์ <http://www.eef.or.th> หรือ สอบถามเพิ่มเติมที่ น.ส. กิติพร ทัพศาสตร์ โทรศัพท์ 095 532 8839

1. **วัตถุประสงค์ของโครงการ**
2. เพื่อจัดทำแนวทางการพัฒนาหลักสูตรในการผลิตครูปฐมวัย ผู้ดูแลเด็ก และครูผู้ช่วย
3. เพื่อจัดทำแนวทางการพัฒนาครูปฐมวัย ผู้ดูแลเด็ก และครูผู้ช่วย
4. เพื่อจัดทำข้อเสนอในการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย
5. เพื่อจัดทำข้อเสนอต่อกองทุนเพื่อความเสมอภาคทางการศึกษาเกี่ยวกับการพัฒนาสถาบันต้นแบบในการผลิตและพัฒนาครูปฐมวัย ผู้ดูแลเด็ก และครูผู้ช่วย
6. **ผลที่คาดว่าจะได้รับของโครงการ**
7. หลักสูตรและการจัดการเรียนการสอนที่เป็นนวัตกรรมในการผลิตและพัฒนาครูปฐมวัย ผู้ดูแลเด็ก และครูผู้ช่วย
8. ข้อเสนอต่อการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย ของประเทศไทย
9. ข้อเสนอต่อกองทุนเพื่อความเสมอภาคทางการศึกษาเกี่ยวกับการพัฒนาสถาบันต้นแบบในการผลิตและพัฒนาครูปฐมวัย ผู้ดูแลเด็ก และครูผู้ช่วย
10. **วงเงินงบประมาณในการดำเนินงานของโครงการ**

 กสศ. จะสนับสนุนคณะบุคคล กลุ่มบุคคล สถาบันอุดมศึกษา สถาบันวิจัย สถาบันวิชาการ หรือหน่วยงานที่เกี่ยวข้องภายใต้กรอบวงเงินไม่เกินแห่งละ 1,500,000.00 บาท (-หนึ่งล้านห้าแสนบาทถ้วน.-) ซึ่งงบประมาณจะพิจารณาตามกิจกรรมที่กำหนดมาในโครงการ

1. **กำหนดการสำคัญ**

|  |  |
| --- | --- |
| **ช่วงเวลา** | **กิจกรรม** |
| 26 กรกฎาคม-8 สิงหาคม 62 | ประชาสัมพันธ์และเปิดรับข้อเสนอโครงการวิจัยเพื่อสนับสนุนการพัฒนาข้อเสนอในการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย ผ่านทางเว็บไซต์ http://www.eef.or.th |
| 13-16 สิงหาคม 62 | คณะกรรมการผู้ทรงคุณวุฒิพิจารณาข้อเสนอโครงการวิจัยฯ  |
| 23 สิงหาคม 62 | ประกาศผลข้อเสนอโครงการวิจัยฯ ที่ผ่านการคัดเลือก |
| 15 กันยายน 62 เป็นต้นไป | เริ่มดำเนินการศึกษาวิจัยฯ |
| พฤศจิกายน 62 | การรายงานผลการดำเนินงานต่อคณะอนุกรรมการกำกับทิศทางฯ ครั้งที่ 1  |
| กุมภาพันธ์ 63 | การรายงานผลการวิจัยฉบับสมบูรณ์ต่อคณะอนุกรรมการกำกับทิศทางฯ |

1. **เกณฑ์การคัดเลือก**
2. คณะทำงาน/คณะผู้วิจัย จะต้องประกอบด้วยบุคลากรที่มีประสบการณ์และความเชี่ยวชาญในการพัฒนา/จัดหลักสูตรครุศาสตร์ ศึกษาศาสตร์ สาขาวิชาการศึกษาปฐมวัย และ / หรือ การจัดการเรียนการสอน
ในสาขาวิชาที่เกี่ยวข้องหรือเทียบเท่า
3. คณะทำงาน/คณะผู้วิจัย จะต้องประกอบด้วยบุคลากรที่มีความเชี่ยวชาญในการวิจัย การวิเคราะห์กรณีศึกษา และบทเรียนจากต่างประเทศ เปรียบเทียบกับบริบทไทยอย่างแตกฉาน เพื่อพัฒนาเป็นข้อเสนอแนะ ข้อเสนอเชิงนโยบายในการดำเนินงานต่อได้อย่างชัดเจน เป็นรูปธรรม และเหมาะสมกับบริบทไทย
4. มีการกำหนดโครงสร้าง และบทบาทหน้าที่ของผู้วิจัยอย่างชัดเจน พร้อมส่งประวัติและผลการทำงานที่ผ่านมา เพื่อประกอบการพิจารณา ทั้งนี้ขอให้ระบุประวัติและผลการทำงานที่สอดคล้องกับประเด็นของการวิจัย
5. มีความรู้ ความเข้าใจใน หลักเกณฑ์ และระเบียบที่เกี่ยวข้องกับการศึกษาชาติ การพัฒนาหลักสูตรการผลิตและพัฒนาครู การพัฒนาครูปฐมวัย รวมถึงองค์ความรู้ และทักษะอื่น ๆ ที่เกี่ยวข้อง
6. กรอบการดำเนินงาน แผนปฏิบัติการมีความชัดเจน ระบุวัตถุประสงค์ เป้าหมาย กิจกรรม และระยะเวลาดำเนินงานได้อย่างชัดเจน เหมาะสม มีความเป็นไปได้
7. หากสามารถระบุเครือข่ายการทำงาน ที่ปรึกษาโครงการ และ/หรือแนวทางการสนับสนุนเพื่อจัดตั้งสถาบันเพื่อเป็นต้นแบบในการผลิตและพัฒนาครูปฐมวัย
8. **ขอบเขตการดำเนินงานของโครงการวิจัยฯ**
	* + 1. การศึกษาและวิเคราะห์แนวทางการพัฒนาหลักสูตรและการจัดการเรียนการสอน โดยอย่างน้อยต้องสอดคล้องกับมาตรฐาน หลักเกณฑ์ และสร้างให้เด็กปฐมวัยมีคุณลักษณะที่พึงประสงค์ โดยครอบคลุมประเด็น ดังนี้
9. แนวทางการจัดหลักสูตรและการจัดการเรียนการสอน โดยอย่างน้อยต้องสอดคล้องกับมาตรฐาน หลักเกณฑ์ และคุณลักษณะเด็กปฐมวัยที่พึงประสงค์ ดังนี้
* พระราชบัญญัติการพัฒนาเด็กปฐมวัย พ.ศ. 2562
* มาตรฐานสถานพัฒนาเด็กปฐมวัยแห่งชาติ
* มาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ (หลักสูตรสี่ปี)
พ.ศ. 2562
* มาตรฐานสมรรถนะของวิชาชีพครู
* หลักสูตรการศึกษาปฐมวัย พุทธศักราช 2560
1. รูปแบบและแนวทางการจัดหลักสูตรและการเรียนการสอน (หลักสูตรปริญญาตรี 4 ปี หลักสูตรอนุปริญญา หลักสูตรประกาศนียบัตร และ / หรือ หลักสูตรการผลิตครูปฐมวัยที่ได้รับคุณวุฒิเทียบเท่า)
* คุณสมบัติผู้เข้าเรียนในหลักสูตร
* รูปแบบการจัดการเรียนการสอน
* รายวิชาบังคับที่ต้องเรียน และรายวิชาเลือกที่ควรเปิดสอน
* สัดส่วน / ชั่วโมงของการเรียนภาคทฤษฎี และภาคปฏิบัติ
* แนวทางการวัดและประเมินผลการเรียน
	+ - 1. การศึกษาแนวทางการพัฒนาครูปฐมวัย ผู้ดูแลเด็ก และครูผู้ช่วย ที่จะพัฒนาไปเป็นต้นแบบในการผลิตและพัฒนาครูปฐมวัย ผู้ดูแลเด็ก และครูผู้ช่วย ซึ่งครอบคลุมประเด็นดังต่อไปนี้
* รูปแบบและลักษณะของแนวทางการพัฒนาครูปฐมวัย ผู้ดูแลเด็ก และครูผู้ช่วยที่เหมาะสม (กรณีศึกษาจากในและต่างประเทศ)
* ระยะเวลาและขั้นตอนการดำเนินงาน
* แนวทางการติดตามและประเมินผลแนวทางการพัฒนาครูปฐมวัย ผู้ดูแลเด็ก และครูผู้ช่วย
ที่จะเป็นต้นแบบในการดำเนินงานต่อไป
	+ - 1. การศึกษาและวิเคราะห์องค์ความรู้ เกี่ยวกับการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย
			2. การศึกษาและวิเคราะห์องค์ความรู้ กรณีศึกษา และบทเรียนจากต่างประเทศ เกี่ยวกับการดำเนินงาน ภารกิจ และบทบาทของสถาบันต้นแบบในการผลิตและพัฒนาครูปฐมวัย ผู้ดูแลเด็ก และครูผู้ช่วย ที่เกี่ยวข้องกับเด็กปฐมวัย เพื่อใช้เป็นแนวทางในการพัฒนาข้อเสนอเชิงนโยบาย ตามพระราชบัญญัติกองทุนเพื่อความเสมอภาคทางการศึกษา พ.ศ.2561 มาตรา 5(6)
1. **การส่งแบบข้อเสนอโครงการวิจัย**

 คณะบุคคล และ/หรือ สถาบันอุดมศึกษา สถาบันวิชาการ หน่วยงานที่มีความสนใจสามารถเสนอโครงการวิจัยเพื่อพัฒนาข้อเสนอในการปฏิรูประบบการผลิตและพัฒนาครูปฐมวัย ผู้ดูแลเด็ก และครูผู้ช่วย โดยใช้แบบเสนอโครงการวิจัยฯ ตามภาคผนวก 1 ได้ทาง อีเมล eefi@eef.or.th ระหว่างวันที่ 26 กรกฎาคม -
8 สิงหาคม พ.ศ. 2562 รายละเอียดเพิ่มเติมที่เว็บไซต์ http://www.eef.or.th หรือ สอบถามเพิ่มเติมที่
น.ส. กิติพร ทัพศาสตร์ โทรศัพท์ 095 532 8839

1. **แนวทางการดำเนินงานหากเกิดปัญหาเกี่ยวกับการปฏิบัติตามประกาศฯ**

ในกรณีที่มีปัญหาใด ๆ เกี่ยวกับการปฏิบัติตามประกาศนี้ กสศ. สงวนสิทธิ์เป็นผู้วินิจฉัยชี้ขาด และคำวินิจฉัยนั้นถือเป็นที่สุด

**แบบเสนอโครงการวิจัยเพื่อพัฒนาข้อเสนอในการปฏิรูประบบการผลิตและพัฒนาครูปฐมวัย ผู้ดูแลเด็ก
และครูผู้ช่วย**

**ภาคผนวก 1**

1. **ชื่อโครงการ**
2. ชื่อโครงการ (ภาษาไทย)

....................................................................................................................................................................

1. ชื่อโครงการ (ภาษาอังกฤษ) ...................................................................................................................................................................
2. **หลักการและเหตุผล** (ระบุเหตุผล ความจำเป็นของโครงการวิจัยฯ )

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

1. **วัตถุประสงค์** (ระบุแนวทางและประเด็นที่ศึกษา)

............................................................................................................................................................................ ............................................................................................................................................................................

............................................................................................................................................................................

1. **ผลผลิตของโครงการ** (ระบุผลผลิตที่คาดว่าจะได้รับหลังเสร็จสิ้นโครงการ)

............................................................................................................................................................................

............................................................................................................................................................................

............................................................................................................................................................................

1. **กรอบแนวทางการดำเนินงาน** (ระบุขอบเขตของการศึกษา เช่น กลุ่มประชากรหลัก วิธีการ และแนวทาง
ในการดำเนินงาน)

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

1. **ระยะเวลาการดำเนินงาน** (ระบุระยะเวลาที่ใช้ในการดำเนินโครงการ ตั้งแต่เริ่มต้นโครงการ โดยระบุเดือน ปีที่เริ่มต้น ถึงเดือน ปีที่สิ้นสุด โดยอาจนำเสนอเป็นตารางกิจกรรม หรือรูปแบบอื่นที่สามารถแสดงให้เห็นกิจกรรมตามระยะเวลาการทำงานได้อย่างชัดเจน)

|  |  |  |
| --- | --- | --- |
| **กิจกรรม** | **ปี พ.ศ. 2562** | **ปี พ.ศ. 2563** |
| **ก.ย.** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** |  |  |  |  |  |  |
| 1. …………………………………………………
 |   |   |   |   |   |   |   |
| 1. ………………………………………………...
 |   |   |   |   |   |   |   |
|   |   |   |   |   |   |   |   |

1. **งบประมาณ** (ระบุรายละเอียดกิจกรรมและค่าใช้จ่ายที่เกี่ยวข้องเป็นรายกิจกรรม โดยนำเสนอเป็นรูปแบบตาราง excel เท่านั้น)

****

1. **ผู้รับผิดชอบโครงการ**

 ระบุชื่อผู้รับผิดชอบ หน่วยงาน เบอร์โทรศัพท์ และ E-mail พร้อมแนบประวัติของผู้วิจัยหลัก และผู้ร่วมวิจัยทุกคน